Matrix
Ülestõusmine
MODAAL 101 RIKKUMINE
-Seq, sain sisse. -Kapten.
Sul oli õigus. Katuseaken oli aknaklaasist.
Tõsine segaja.
Imelik. Mingisugune modaal.
Tundub, et vana kood.
Väga tuttav tunne.
Jäta märk. Kutsun abiväed.
-Lähen vaatan. -Bugs?
Kui kindral avastab, et surkisime...
Kiire pilgu võib heita.
Seda kuulsid?
Raisk. Meie signaali vist jälitati.
Bugs, see on lõksu maiguga.
Bugs!
Paigal! Ära liiguta!
Me tulistame!
Tõsta väga aeglaselt käed üles.
TUNNIHINNAD VABAD TOAD
Läheb lahti.
Kuhu teie lähete?
Teid hoiatati, leitnant.
Me saame ühe tüdrukuga hakkama.
Te raiskate aega! Minu mehed toovad teda juba alla.
Ei, leitnant.
Teie mehed on juba surnud.
Seq, kuuled?
Vana kood paneb pange.
Su pilt hakib. Lülita heli peale.
Bugs, see on kindrali reeglite otsene rikkumine.
Ma tean, aga siin on midagi teoksil.
Midagi tähtsat.
Persse.
Me teame, mis edasi juhtub.
Ta teeb nad tümaks.
Nüüd ta helistab.
Kõnet jälitati.
-Ja siis... -Siis lidub elu eest.
Kas agente on?
See lugu on meile tuttav.
Nii see kõik algas.
Kurat võtaks.
Siit sai tema alguse.
Arvad, et see modaal on silmus? Või trenažöör?
Mingi sekventser, mis laseb programmil midagi teha?
Ma ei tea.
Aga uurin välja.
Hea küll.
Paistab nii tuttav, ometi on aga üleni vale.
Miks kasutada vana koodi millegi uue peegeldamiseks?
Ma ei tea.
Kui see peaks Trinity olema, siis nii see ei juhtunud.
See polegi ehk selline lugu, nagu arvasime.
Bugs, sa pead lahkuma.
See peab lõks olema.
Raisk.
Laske aga käia.
Samas vaimus.
Mina sätin...
vaikselt minema.
Tapke ta.
NEILE, KELLELE MEELDIB SITTA SÜÜA
Seq!
-Miks sa mind päästsid? -Sina enne.
Kes sa oled? Kust sa tulid?
Hüva.
Minu nimi on Bugs.
Nagu Bugs Bunny.
Ja pealtkuulamisseadmed.
Tead, et see on modaal?
Mis on modaal?
Simulatsioon programmide arendamiseks.
Kas sa mõistad, et sina oled...
digitaalne olend?
Ma tean, mis ma olen.
Ma tean ka, et minu töö on otsida ja hävitada sünteetikuid
nagu sina.
Ja ometi...
Siin me oleme.
Teised agendid ei tea sellest toast?
Kuidas sina selle leidsid?
Võtmetöökojas polnud kunagi kedagi,
seega hakkasin otsima.
Mida rohkem otsisid, seda rohkem leidsid.
Tuttav lugu.
Mis on?
Ma justkui tunnen seda tuba.
Kurat võtaks.
See on tema korter.
Thomas Andersoni korter?
Ma otsisin kõikjalt. Teda pole olemas.
Ta pole enam ammu Thomas olnud.
Aga sina tunned teda võibolla ta päris nime järgi.
Neo.
Tunnedki.
Hea küll.
Uskumatu, pärast kõiki neid aastaid.
Enamiku inimeste arust on Neo surnud.
Aga mina tean, et ei ole.
Sest ma olen teda näinud.
Kus?
Ma ei oska seda niisama lihtsalt selgitada, aga...
Sel hetkel, kui ta mind vaatas,
tundsin ma midagi...
enda meelt avamas.
Olgu.
Ka minuga juhtus midagi sellist.
Ma nägin mustrit...
mis oli igal pool.
Me ei näe seda, aga oleme kõik lõksus
veidrates korduvates silmustes.
Mingil moel nägin ma seda peeglis.
Hubinat, aga just nii, nagu sa ütlesid.
Ja järsku sain ma aru.
See pole päris maailm.
Esimest korda tundsin tõelist eesmärki.
Ma teadsin, kes ma olen
ja mida tegema pean.
Kes sa oled?
Mida sa tegema pead?
Ma olen...
Morpheus.
Ja ma pean Neo leidma.
Morpheus.
Hea küll.
Issand jumal.
Ma pean sind siit ära viima
ja selle modaali ehitaja välja selgitama.
Tule minuga kaasa.
Sa pead olema lahkumisvalmis, väga valmis.
Kui sa pole
ja arvad, et su koht on siin...
Kas see on sinu arust valik?
Kui keegi neid asju mulle pakkus,
jaurasin binaarsest maailmapildist
ja ütlesin, et ei neela alla
oma elu sümboolset lühendust.
Ja tablette hoidev naine naeris, sest ma ei jaganud matsu.
Mis matsu?
Valik on illusioon.
Sa tead juba, mida tegema pead.
Tõde.
Olgu.
On üks vana hoone katuseakna ja treppidega.
Lafayette.
Üks neljast tagauksest viib sinna.
-Ära hakka vastu. -Mis toimub?
Hinga edasi.
Väljatõmbamine mõjub inimestele ja programmidele samamoodi.
Hea küll.
-Hei. -Hei.
Ma pole kunagi teisi prille kandnud.
Jah, päris hea. Milline uks?
-Peab olema... -Hästi.
Agent White.
Agent Smith?
Mine!
Seq! Kas sa kuuled mind?
Bugs! Arvasin, et kaotasin su!
Vii meid aknaklaasi juurde!
Bugs! Ta on agent!
See aken! Jõuga!
ERAKORDNE INTERAKTIIVNE MÄNGUDISAIN - THOMAS ANDERSON
MÄNGUAUHINNAD 1999 AASTA MÄNG - MATRIX
Mida...
HÄIRE - SISSETUNG
Mida põrgut?
Kas midagi on valesti?
Jooksis korraks kokku.
Hommikust, Bobbi. Hommikust, mees.
Kui kaunis päev elamiseks, on mul õigus?
Probleem?
Ta kaotas midagi.
See on vana "Matrixi" kood?
Väike modaali eksperiment.
"Binary" jaoks?
KELL 16 EELARVEKOOSOLEK
Ma vajan kohvi.
Kohvi. Jah, kohe! Mina teen välja.
Ma ei püüa sulle udu ajada,
aga esimest korda triloogiat mängides olin ma vapustatud.
Vaba tahte ja saatuse paradoks.
Kas me oleme algoritmid, kes täidavad oma ülesannet,
või saame programmist välja murda?
Geniaalne, selle mängu kontekstis küll.
Kas ütlesin, et see võttis mu elu üle?
Jah. Jäin 7. klassi kordama.
Sinu mäng peaaegu rikkus mu elu.
-Seda sa ütlesid. -Aga siin me oleme.
Ütle mulle, Anderson, kas see on vaba tahe
või saatus?
Jah.
Seal ta ongi.
Täielik MILF.
Tige pilk. Anna andeks.
Ma olen nohik, mind kasvatasid masinad.
Peaksid äkki minema.
Ei, palun. Ma luban, et käitun korralikult.
Korralikult.
Hästi.
Kas sa oled temaga rääkinud?
Tead mis?
Sa oled minu heaks nii palju teinud, et las ma teen seda sinu heaks.
Jude, ei. Lõpeta.
-Vabandust. -Aitäh.
Tere.
Ma tean, et see on pisut improviseeritud. Mina olen Jude Gallagher.
Ma töötan videomängufirmas Deus Machina.
Tere, Jude, mina olen Tiffany.
Tiffany.
Seda ma ei oodanud.
-Ema armastas Audrey Hepburni. -Jude.
Ja see on minu väga hea sõber Thomas Anderson.
Ta on päriselt kuulus inimene
ja üldiselt peetakse teda
meie põlvkonna parimaks mänguloojaks.
Palun vabandust.
-Jude... -Räägi temaga.
Tere, Thomas. Kõik kutsuvad mind Tiffiks.
Tere.
Kas me oleme kohtunud?
Me käime mõlemad siin.
Kas ma kukli saaksin?
Hei, kas sa püüad mu ema põrutada?
Brandon.
Kas võin ühe ampsu võtta?
Kullake, mis toimub? Me jääme hiljaks.
See on minu abikaasa Chad.
-Väga meeldiv. -Hei.
Kullake, peame Callie trenni viima.
Jah, vabandust.
Lapsed, hakkame minema.
ELEMENDID: MODAAL 101 PUUDU
Mida?
MODAAL 101: FAIL KUSTUTATUD
Vabandust. Boss kutsub.
"Miljardid inimesed elavad oma elu
õndsas teadmatuses."
See repliik meeldis mulle alati.
Sinu kirjutatud, eks?
Iga kord siin seistes
mõtlen, et issand jumal.
See on nii täiuslik, et peab võlts olema.
Eks ole?
Jah.
Muidugi.
Istu.
Suitsu?
Arvasin, et jätsid maha.
Jätsin selle harjumuseks kutsumise.
Nüüd on see süüdlaslik nauding.
Ma muudan asja sulle lihtsamaks.
Ma tean, et "Binary" eelarve on lõhki.
Asi pole "Binarys", Tom, vaid milleski suuremas.
Asi on meie tulevikus,
mis on meie minevikku arvestades kahtlane teema.
Mis mõttes?
Kuidas teraapia edeneb?
Hästi.
Kas on...
hoogusid olnud?
Ei.
Väga hea.
Tom, ma tean, et meil on erimeelsusi olnud.
Mida sa meie esimese kohtumise kohta ütlesid?
Et keemia oli nagu FBI ülekuulamisel.
Aga vaata siin ringi.
Meie tegime seda.
Koos.
Jah.
Mis edasi?
Olukord on muutunud, turg on karm.
Kindlasti mõistad,
miks meie armastatud emafirma Warner Bros
otsustas triloogiale järje teha.
Mida?
Nad teatasid mulle, et teevad seda meiega või ilma.
Arvasin, et neil pole õigust.
On küll.
Ja nad kinnitasid,
et katkestavad meie lepingu, kui me koostööd ei tee.
Tõesti?
Ma tean, et sa ütlesid, et see lugu ammendus sinu jaoks,
aga lugudega on juba kord nii.
Need ei saa tegelikult kunagi läbi, mis?
Me räägime ikka samu lugusid nagu alati.
Lihtsalt teiste nimede ja nägudega.
Ja ma pean tunnistama, et olen päris põnevil.
Pärast kõiki neid aastaid
minna tagasi sinna, kust kõik alguse sai.
Tagasi "Matrixisse".
Ma rääkisin turundusosakonnaga...
Tom?
Jah.
Kas kõik on hästi?
Jah.
Mida sa sel hetkel tundsid?
Mida ma tundsin?
Ma tundsin, et saan kas jälle närvivapustuse
või elan arvutite tekitatud reaalsuses,
mis on mind vangistanud.
Jälle.
Pole just hea valik.
Ei.
Ehk pole kõik nii binaarne.
Ehk saab toimunut ka kuidagi teisiti mõista.
Jah.
Thomas, sa oled enesetapukatse üle elanud,
sulle on kingitud elav kujutlusvõime.
Põimunult on need tõigad
sinu elus ohtlikke väljamõeldisi loonud.
Eile läksid sa oma äripartneriga kohtuma
ja ta üllatas sind
nõudega teha mäng, mida sa lubasid mitte kunagi teha.
See rünnak võttis su hääle ära.
Tema jõhkrus ärritas sind ja su mõistus hakkas vastu.
Sa tegid temaga seda, mida tema sinuga tegi.
Me rääkisime, kui väärtuslik on traumade ravimiseks viha suunamine.
See ei viita sinu algse kriisi kordumisele,
vaid ma pean seda tervisliku enesekaitse ilminguks.
Mis veelgi tähtsam,
ma mäletan, kui raske oli sul midagi sellist jagada.
See ütleb mulle, kui kaugele oleme jõudnud.
Kas pikendan su retsepti?
Jah.
Esiteks ma tean, et räägin kõigi nimel,
kui ütlen, et mul on ülimalt põnev
töötada mänguga, mis oli nii mängumuutev.
Teie ees on materjalid meie fookusgrupi tulemustega.
Selle sees täpsem kirjeldus,
muuhulgas peamised brändiga seostuvad sõnad.
Esimesed kaks on "originaalne" ja "värske".
Minu arust tuleks seda meeles pidada,
kui alustate tööd "Matrix IV-ga".
Ja kes teab, palju neid veel tuleb?
Mis muutis "Matrixi" teistsuguseks? See keppis su ajusid.
Täpselt.
Inimesed tahavad meid oma hallollusesse,
et nende sünaptilise "mida perset" tule süütaksime.
Mis muutis "Matrixi" teistsuguseks? See keppis su ajusid.
Inimesed tahavad meid oma hallollusesse,
et nende sünaptilise
"mis kurat siin toimub?" tule süütaksime.
Mulle esimene ei meeldinud, mitte nagu mõnedele teistele siin.
Ja päris ausalt, mul on nulltolerants
kõige vastu, mis nõuab õppekava ja markerit.
Mulle meeldivad suured, kärarikkad ja lollakad mängud.
Me vajame relvi! Palju relvi.
"Matrix" tähendab möllu.
-Ajuvaba märul pole ajakohane. -Tal on õigus.
"Matrix" on ideeporno. Filosoofia läikivas
-ja liibuvas kostüümis. -Jah.
Ideed on uus seksikus.
"REAALSUST MATTA ON LIHTSAM, KUI UNISTUSTEST VABANEDA"
ALICE IMEDEMAAL JA LÄBI PEEGLI
Mõistagi räägib "Matrix"...
...trans-poliitikast.
Krüptofašism.
See on metafoor...
...kapitalistlikule ekspluateerimisele.
See ei tohi olla järjekordne taaskäivitus, taaskasutus, taaspurtsatus...
Miks mitte? Taaskäivitusi ostetakse.
Me oleme täiesti vales jäneseurus.
Kui ükskõik kellele "Matrixit" mainida...
Kui "Matrixit" mainida...
Matrix... Matrix... Matrix...
...siis näevad nad seda.
Ma võtan meie eesmärgi ühe sõnaga kokku.
Kuulid lendu! Kuulid lendu!
See on kaks sõna.
Me peame kuulid lendu laskma.
Me peame mängutööstuses jälle revolutsiooni tegema.
Mängutööstuses jälle reklaami tegema.
Tere päevast, Tiff.
Mida alati?
Tead mis, Skroce? Panen hullu.
Võtan täna cortado.
Lehvita friigilippu.
Kas võin välja teha?
Tere.
Ma mäletan, et tahtsin lapsi,
aga äkki seepärast, et naised peavadki seda tahtma?
Kust tead, kas tahad midagi ise
või programmeeris kasvatus sind seda tahtma?
Ma maksan oma psühhoanalüütikule palju raha, et neile küsimustele vastata.
Nutikas.
Peaksin rohkem psühholoogi juures käima, aga olen liiga väsinud.
Lapsed on kurnavad, tead?
Ei. Ma pole lapsi saanud.
Õigus, ma teadsin seda.
Vabandust, guugeldasin sind.
Mis tunne on olla maailmakuulus mängudisainer?
Kindlasti hämmastav.
Pikad tööpäevad.
Mõnikord on tõesti hämmastav.
Enamjaolt...
Ma ei teagi.
Aga sina tegid "Matrixi". Isegi mina olen sellest kuulnud.
Jah. Lapsed lahutasid meelt.
Nii et tasus ära?
Kas ma võin su mängu kohta midagi küsida?
Ikka.
Kas sina olid peategelase aluseks?
Temas on palju mind.
Võibolla pisut liigagi palju.
Kas võin veel midagi küsida?
Palun.
Sinu mängus on üks naine.
Trinity.
Mis on samuti veider kokkusattumus, eks?
Issake, jah.
Ta meeldib mulle.
Trinity meeldib mulle.
Ja tema Ducati on vinge.
Veel üks kokkusattumus. Ma armastan tsikleid.
Mina ja mu sõber Kush ehitame neid.
Tõesti?
Sinul on psühholoog, minul tsiklid.
Ma vaatasin pilte sinu mängust.
Trinityt.
Näitasin Chadile ühte stseeni ja küsisin tema arvamust.
Ta ei saanud enne aru, kui küsisin:
"Kas ta pole sinu arust minu moodi?"
Tead, mida ta tegi?
Ta naeris.
Ja mina naersin ka, nagu oleks see nali.
Mis muud, eks ole?
See ajas mind nii vihaseks.
Ma vihkasin ennast, et naersin.
Ma tahtsin teda kõvasti lüüa.
Mitte liiga kõvasti.
Piisavalt kõvasti, et tal lõug puruks lüüa.
Ja sina ilmselt kahetsed juba,
et minuga maha istusid.
See on parim asi üle hulga aja.
Ma pean vastu võtma.
Tere, Tiff kuuleb.
Issake, ei.
Kohe tulen.
Mu noorim laps pistis endale LEGO ninna.
Ma pean minema.
Loodetavasti näeme veel.
Me saime teate hädajuhtumist.
Liikuge rahulikult lähima väljapääsuni ja lahkuge kohe hoonest.
Mis toimub?
Küllap saatis mõni 14-aastane erirühma kaela.
-Keegi on uuenduse pärast tige. -Või on jobukakk.
Palun liikuge väljapääsude juurde. Hoone evakueeritakse.
UUS SÕNUM TUNDMATULT
Tere, Neo
Kui tahad küsimustele vastuseid, mine ukse juurde koridori lõpus.
Mine kohe!
Kes sa oled?
Sa tead küll.
Siiapoole.
Jude?
Jude!
Viimaks ometi.
Ma polnud päris kindel, kas seda öelda, aga raske oli vastu panna.
Mida?
Morpheus Uno. Aknale ilmumine.
Välk, kõuemürin ja teatraalsus.
Viimaks ometi.
Nii palju aastaid hiljem olen ma siin, astun WC-kabiinist välja.
Tragöödia või farss?
Ma tunnen sind.
Oma loojaga ei kohtu just iga päev.
See pole võimalik.
Igatahes on.
Sa ei saa olla tegelane, kelle koodi kirjutasin.
Sada protsenti loomulik.
Kuidas?
Siin on kõik selgitused.
Ei.
Ei, ei, ei.
Mis mõttes "ei"?
Sa tahtsid ja tegid seda. See oli sinu idee.
See oli katse. Eksperiment.
Eksperiment?
Sa panid mind tillukesse modaali,
jätsid mind pead taguma,
kuni ma sind otsides peaaegu lolliks läksin,
ja see oli eksperiment?
-Väljapääs laguneb. -Ta pole tabletti võtnud.
Mida? Aega pole.
Ma tean. Las ta kogub ennast.
Kas ta teab, kui raske oli peeglisse häkkida?
Ikka veel lahti.
See ei saa päriselt olla.
Sihtmärk leitud. Käes!
See ei juhtu päriselt.
Ma kujutan ette. Kujutan ette.
Sina! Jää seisma!
See ei saa ometi juhtuda.
Paigal! Ära liigu!
Neo!
Issand.
Neo!
Hr Anderson!
Ei.
Võimatu.
Ma tundsin sinust puudust.
Ma kujutan ette.
Kujutan ette.
Kas sa kuuled mind, Thomas?
Järgne mu häälele.
Tunneta oma sõrmeotsi. Mida need puudutavad?
Kelluke.
Kas sa kuuled kellukest?
Kas sa mäletad, mis juhtus? Kuidas siia jõudsid?
Tulid vist jalgsi.
Ma kuulsin väljas Déjà Vud, avasin ukse ja seal sa olidki.
Kas sa suudad sellest rääkida?
Kui meie koostöö algas,
olid sa kaotanud võime teha vahet reaalsusel ja väljamõeldistel.
Sa pöördusid minu poole, kui üritasid katuselt alla hüpata.
Sa ütlesid, et tahtsid ära lennata.
Me oleme sestpeale suuri edusamme teinud,
aga sa tundud praegu eriti ärritunud.
Kas sa räägiksid, kuidas see algas?
Ta saatis mulle sõnumi.
Kes?
Morpheus.
Nii et ta on tagasi.
See polnud päriselt tema.
See oli modaali jaoks kodeeritud programm.
Ja see modaal, Morpheus,
tuli aitama sul põgeneda
virtuaalsest reaalsusest, mille nimi on Matrix?
Kas ma olen hull?
Sellist sõna me siin ei kasuta.
Millist sõna siis?
Milline sõna selgitab minuga toimuvat?
Näita mulle sõnumeid.
Need kustutati.
Kui me autoga sinu kontorisse sõidaksime,
siis mida me seal näeksime?
Mitte midagi.
Sest rünnakut polnud.
Kedagi ei tapetud.
Keegi ei saatnud sõnumit.
Mu aju mõtles kõik välja.
Kas ma peaksin seda ütlema?
Kas sa usud seda?
See tundus reaalne.
Muidugi.
Sinu suurim ambitsioon oli luua mäng,
mis oleks reaalsusest eristamatu.
Selle saavutamiseks
lisasid sa süžeesse elemente oma elust.
Sinu allasurutud viha äripartneri vastu
tegi temast sinu vihavaenlase.
Abielunaisest nimega Tiffany sai hukule määratud armuhuvi Trinity.
Sinu "Matrixisse" pääses isegi see, et sa mu kassi ei salli.
Selles pole midagi halba.
Kunstnikud teevadki seda.
Aga see kujuneb probleemiks,
kui fantaasiad ohustavad meid või teisi inimesi.
Me ei taha, et keegi viga saaks,
ega ju, Thomas?
Tere, Thomas. Mind kutsutakse Tiffiks.
-Kes sa oled? -Mu nimi on Trinity.
Keegi ei saa sulle öelda, et oled armunud. Sa lihtsalt tead seda iga ihukarvaga.
Munadest kontideni.
Seda tunned?
Ma ei lase kunagi lahti.
Sa pead sellest üle saama, Neo.
Vabasta oma meeled.
Paistab täitsa lihtne.
"Vabasta oma meeled". Raisk.
Hea küll.
Vabastan meeled.
Ma lendan...
või kukun.
Kes kurat sina oled?
Sa ei mäleta mind,
aga kunagi ammu muutsid sa mu elu,
kui ühelt teiselt katuselt alla hüppasid.
Sel ajal olin ma nagu suvaline juhe,
kes elamist teeskleb.
Kuni ma üles vaadates sind nägin.
See olid teistmoodi sina, aga ma nägin
tõelist sind üheks hetkeks
enne su hüpet.
Ja sa ei kukkunud alla.
Kas sina häkkisid mu modaali?
Jah.
See on Jude. Ta pole sinu sõber.
Ta on programm, mille abil sind kontrollitakse.
Ta on teel siia, agendid kaasas.
Jude.
Vennas, olen sulle öö otsa helistanud. Meil on suur probleem.
Kas sa oled üksi?
See on omamoodi seksikas küsimus.
Nad pole tüüpiliste agentide moodi.
Nüüd kasutatakse tavainimeste kestas botte,
mis tähendab, et nad on kõikjal ja iial ei tea, keda usaldada.
Miks ma peaksin sind usaldama?
Sest me kaotame oma häki, kui nad ukse avavad.
Mind tabatakse ja tapetakse
ja sind pannakse tagasi sulle disainitud trenažöörile,
nagu ka eelmine kord, kui üritasid välja hüpata.
Ma tean, miks sa oma modaali lahti jätsid.
Sa vajasid kedagi teist Morpheust vabastama.
Ja tänu talle pääsesime me sulle ligi.
Ma tean seda kõike, nagu ma ka teadsin, et leian su kunagi.
Ja et sa oled selleks valmis, kui sind leian.
Kui sa tahad tõde, Neo,
siis pead tulema minu järel.
Olgu.
Kus me oleme?
Tokyos.
Liikuv portaal raskendab jälitamist.
-Seq on parim. -Portaal puhas.
Varje pole märgata.
Ma ei mäleta seda.
Me ei pea enam ka telefoniputkasid kasutama.
Uks on paremal.
Meeleolu ja keskkond, mis?
Oh ei.
Tähtis on meeleolu...
ja keskkond.
Pärast esimese kontakti ebaõnnestumist arvasime, et mineviku elemendid
aitavad sul olevikuga harjuda.
Parim rohi ärevuse vastu
on väike nostalgia.
Need on kaadrid sinu mängust.
Aeg on alati meie vastu
ja nii edasi ja nii edasi.
Kellelegi ei saa öelda, mis Matrix on, bla-bla-blaa.
Seda tuleb näha, et uskuda.
On aeg lennata.
Oota.
Kui see on päriselt,
kui ma pole aru kaotanud, siis kas see tähendab,
et see juhtus?
Aga kui juhtus...
siis me surime.
Ilmselgelt mitte.
Miks masinad su ellu jätsid
ja sinu varjamisega sellist vaeva nägid,
on veel vastusteta küsimused.
Varjamisega?
Ma töötasin firmas, mis teeb mängu nimega "Matrix".
Ei paista, et nad midagi varjata üritasid.
Me oleme seda firmat aastaid jälginud.
Kontrollisime kõiki Thomas Andersone, kelle leidsime.
Me ei saanud aga aru, et nad suutsid muuta su DMP-d.
Kapslid tekitavad sulle digitaalse minapildi
tagasisidesüsteemi Semblance kaudu.
Selline näed sa enda arust välja.
Kuidagiviisi suutsid nad su DMP silmust muuta.
Kõik teised näevad sind sellisena.
Kakskümmend aastat?
Miks kulus teil minu leidmiseks 20 aastat?
See võttis palju rohkem aega.
Üle 60 aasta on möödas sellest, kui Trinityga
ühte masinate linna lendasite.
Mida?
On palju asju, mida me ei tea.
Näiteks seda, miks sa vananenud pole,
või kui mitu korda on su DMP-d muudetud.
Aga meie teadmiste põhjal
tundub, et sind ei leitud, sest sa ei soovinud seda.
-See pole tõsi. -Võibolla tõesti.
Ehk pole alust kõlakatel, et sa kadusid,
sest tegid algusest peale
masinatega koostööd.
Morpheus, lõpeta.
Ma tahan ainult öelda, et käes on hetk
meile näidata, mis on päris.
Kui tahad välja saada,
võta see tablett sisse.
Aga kui sa oled seal, kuhu kuulud,
võid siia tagasi minna.
Iga päev.
Üha uuesti ja uuesti, igavesti.
Persse.
Hoidke silmust pingul.
Cybebe vajab tornimärki.
Registreerin nõrka signaali.
See tuleb väljastpoolt võrku.
Kapten. Siin on palju imelikku.
-Mida? -Mingisugune siirik.
Thomas?
Issand jumal.
Oo ei.
-Saime seltsi. -Kuidas nad meid leidsid?
Thomas, see kõik pole reaalne.
Sul on praegu tõsine psühhootiline kriis.
-Lexy? -Kohe jõuan.
Thomas?
Thomas, palun. See pole mäng.
Katsu mu kätt.
See on reaalne.
Püsi minu juures.
Ei. Ei.
Püsi minu juures.
Neo!
Morpheus.
Lähme juba!
-Botte käivitatakse. -See on sülem.
Tule!
Häkkisin tualetti. Ruttu.
Jah.
Tulge!
Seq, kus?
-See peegel. -Mida? Me ei mahu.
Peate mahtuma, teisiti rongist välja ei saa.
Ei, ei, ei.
Mõelge perspektiivile. Lähenedes muutub suuremaks.
Hea küll, tule.
Mine sisse.
Trinity.
Ei.
Tere tulemast tagasi päris maailma.
Trinity.
Kuidas on, doktor?
Tema elutähtsaid süsteeme on hoolega töös hoitud,
aga ei jäta hea muljet.
-Me kaotame ta. -Külmkäivitus võib ta läbi raputada.
Tee seda.
Ma mäletan seda.
Konstruktor.
Mis jääb kõige
ja mitte millegi vahele.
Tere tulemast Koitsa.
Ma olen siin laeva võrgus tšillinud,
sinu kohta õppinud.
Ja enda kohta.
Ettevaatust. See ajab pea sassi.
Kas fantaasiaks muudetud mälestused on vähem reaalsed?
Kas mälestustel rajanev reaalsus on vaid fantaasia?
Mis minu rolli puudutab,
siis ma pakun, et sa kirjutasid mind
algoritmiliseks peegelduseks kahele jõule,
mis aitasid sul sinuks saada:
Morpheusele ja agent Smithile.
Vastuprogrammeerimise topeltlaks,
mis oli, ütleme nii, et enam kui pisut hulluksajav.
Aga see toimis, sest siin me oleme.
Nüüd aga halb uudis.
Sinu aju on sõltuvuses saastast,
mida Matrix on sulle aastaid sisse söötnud.
Suures sõltuvuses.
Sul on räiged võõrutusnähud.
Ravibotid pakuvad sulle ellujäämiseks halbu šansse.
Aga nad ei tunne sind nii hästi nagu mina.
Ma tean täpselt, mida sa vajad.
Sa teed nalja.
See pole nali.
See võib olla su ülejäänud elu esimene päev.
Aga kui sa seda tahad,
siis pead võitlema.
Ei. Mul on võitlemisest isu täis.
On või?
Mida paganat ta teeb?
Jah. Sind õpetati hästi välja.
Nad lasid sul uskuda, et sa vääridki ainult nende maailma.
Aga mingi osa sinust teadis, et see on vale.
Mingi osa sinust mäletas, mis on ehtne.
Sa ei tunne mind.
Ah nii?
Ma tunnen sind,
sest ma tean ainsat asja, mis sulle veel korda läheb.
Tean, et oled seepärast siin ja võitled ikka veel.
Seepärast ei annagi sa kunagi alla.
Tule, Neo!
Otsustav hetk.
See on su viimane võimalus.
Sa pead oma elu eest võitlema, kui tahad veel Trinityt näha.
Tee seda, Neo! Võitle ta eest!
Sa raisk.
Võitle ta eest!
-Hei. -Hei.
Kas võin...
Kuidas sul läheb?
Kui see pistik on päris,
siis võtsid nad mu elu
ja tegid sellest videomängu.
Kuidas mul läheb?
Ma ei tea.
Ma ei teagi, kuidas teaksin.
Nii see käibki, mis?
Kui me ei tea, mis on reaalne,
ei saa vastu hakata.
Nad võtsid sinu loo,
mis tähendas
minusugustele inimestele nii palju,
ja muutsid selle millekski labaseks.
Seda Matrix just teebki.
See muudab iga idee relvaks.
Iga unenäo.
Kõik, mis meile tähtis on.
Kuhu oleks parem tõtt matta,
kui mingi lihtlabase videomängu sisse?
See kõlab Oraakli moodi.
Olen temast nii palju kuulnud.
Ta kadus enne minu vabanemist.
Kadus?
Kui "Matrixi" uus versioon üles laaditi,
tehti kustutustöö.
Nad lubasid rahu, aga tegid kustutustöö.
Ei.
Ei, rahu ju tuligi.
Sina tegid selle võimalikuks ja see muutis kõike.
Ei ole tunda, et see üldse midagi muutis.
Matrix on samasugune või hullem.
Ja mina olen tagasi alguses.
Mulle tundub, et kõik, mida ma tegin,
kõik, mida meie tegime...
oli täiesti tähtsusetu.
See kõik oli tähtis.
Ma võin sulle näidata.
MNEMOSYNE TOODETUD EL-IS - AASTA 2274
See on minu meeskond.
Meie operaator Seq.
Sequoia, aga kõik kutsuvad Seqiks.
Väga meeldiv.
Paps armastas sekvoiasid.
Kui ta pärast "Matrixist" põgenemist avastas, et neid ei kasva enam kuskil,
oli ta otsi andmas.
Õnneks kohtus emaga
ja siin ma olen.
Nemad on Lexy, Berg ja Ellster.
Tere.
Sa tundsid mu vanaisa, kapten Rolandit.
Roland oli sinu vanaisa?
Ta naeris alati ja viskas nalja, et ei uskunud sind.
Aga omavahel ütles, et vabastasid ta meeled teist korda.
Ma pole andunud fänn,
aga see on mulle tohutult tähtis hetk.
Berg on meie neoloog.
Kes?
Leidub palju selliseid inimesi nagu mina,
kellele sinu elu on lausa kinnisideeks.
Ilma temata poleks ma sinu modaali ära tundnud.
Kui sa mahti saad, siis mul on miljon küsimust.
Minul ka. Kõigepealt nende kohta.
Kõik on hästi.
Saa tuttavaks.
See on Cybebe.
Tema on Octacles.
See on Lumin8.
Masinad on nüüd meie poolel?
Sünteetikud. Nad eelistavad seda sõna "masinatele".
Sinu kokkupuude sünteetikute linnaga avaldas nende maailmale tohutut mõju.
Seda ma pidasingi silmas.
Sa muutsid seda, mille muutmisesse keegi ei uskunud.
"Meie omade" tähendust.
Cybebe ja Octacles riskisid oma eluga, et sind välja aidata.
Aitäh.
Aga miks?
Kõik ei soovi kontrollida.
Nagu ka kõik ei soovi vabad olla.
Mis see on?
Eksomorfiliste osakeste koodeks. Päris uus asi.
See annab programmidele juurdepääsu maailmale. Teatud piires.
Piirid on piiratute pärusmaa.
Morpheus.
Aitäh.
See tegi mulle au.
Kuidas see käib?
Paramagnetiline võnkumine.
Kui tahad, tõmban sulle koodeksijuhendi alla.
-Hästi. -Kunagi tõmmati midagi lahedat alla.
Nüüd ainult juhendeid ja diagnostikat.
Kas ma võin neilt midagi küsida?
Kui te mind lahti ühendasite, oli seal veel üks kapsel.
Jah. Me analüüsisime andmeid.
See võib Trinity olla.
Ongi tema.
Ma arvasin, et seda vestlust on oodata.
Kuula mind. Sa polnud tavaline väljatõmbamine.
Sa olid imelikus tornis, kuhu Cybebe polnud kunagi sisenenud,
ja nüüd on ta eksiilis.
Me kulutasime oma ainsa šansi sinule.
Isegi kui see oleks Trinity ja ta tahaks vabaneda,
pole meil aimugi, kuidas seda teha.
Veel.
Keegi ei uskunud, et me tema leiame,
aga leidsime.
Olgu.
Me ei oska teda veel välja tuua.
Kapten, me läheneme turvakontrollile.
Oleme kohal.
Zionil?
Istu.
Tema on Hanno, laevastiku parim piloot.
Paljud sünteetikud väärivad seda tiitlit enne mind.
Mnemosyne, maandumisluba antud. Tere tulemast koju.
Aitäh, keskus.
Kohe põrkame kokku.
Kindral mõistis, et me ei võida valvureid,
seega õppisime ennast paremini peitma.
Tere tulemast Iole.
Io.
See paistab ehtne.
Biotaevas.
Töötab nagu valgustuspirnid.
See on palju keerulisem.
See tõmbab koorest vett ja saadab õhku vesinikku.
See tasakaalustab meie ECO ja SRI tsükleid.
Pealegi...
-Seda on ilus vaadata. -Erinevalt sellest.
Kindral saatis kellegi meid tervitama.
Kurat võtaks.
See oledki sina.
Niobe?
Kortse on rohkem ja hambaid vähem,
aga olen küllalt tark teadmaks, et ma ei tea midagi.
Seda ei osanud ma üldse oodata.
Mina ka mitte.
Ütlesin, et ta on elus.
Kapten, sa saad kogu meeskonnaga lennukeelu.
Kindral, lubage selgitada.
Reeglid on kehtestatud kõigi kaitseks.
Vabandust. Ma nägin võimalust ja kartsin ta kaotada.
Kindral, inimesed on nii kaua oodanud.
Me leidsime Väljavalitu.
Ma ei usu Väljavalitusse.
Pole kunagi uskunud.
Ei?
Mina ka mitte.
Aga kunagi usaldasid sa oma laeva mulle
nõukogu käsku trotsides.
Maailm oli siis teistsugune.
Meie olime teistsugused.
Raporteerige platvormile.
Küürige Mnemosyne puhtaks.
Andke oma juurdepääsukoodid üle.
Sinuga on kõik, kapten.
Me peame rääkima.
Kui tuli teade,
et see võid tõesti sina olla,
ei teadnud ma, mida tundma peaksin.
Sind on hea näha.
Ka sind on hea näha.
See pole Dozeri värvieemaldi moodigi.
Jah.
Suured muutused.
Sinuga võibolla mitte.
Kas sa mäletad seda?
Nii lihtne on unustada, kui palju müra Matrix sulle pähe tambib,
kuni juhtme välja tõmbad.
Jah.
Miski muu tekitab sarnast müra
ja haarab kõik endasse,
täpselt nagu Matrix.
Sõda.
Ma seisin templi barrikaadidel.
Vahtisin valvurite armeed
ja ootasin, et nad meid kõiki tapaksid.
Aga siis nad lahkusid.
Kõik ütlesid, et sina päästsid meid.
Ma ei uskunud seda.
Igal öösel nägin unes rünnakusireene.
Aga siis
ärkasin ma selles...
vaikuses.
Nüüd ma häbenen seda.
Oma pessimismi. Seda, kui kaua ma keeldusin uskumast,
et maailm ilma sõjata on võimalik.
Sina andsid selle mulle.
Sa kinkisid selle meile kõigile.
Ja see kingitus kannab endiselt vilja.
Aita mind püsti.
Lähme jalutama.
Kaunis.
Tema on Freya, peabotaanik.
Ja tema on Quillion, meie juhtdigitoloog.
Ma eeldan, et meie külalist pole vaja tutvustada.
Miski ei liigu valgusest kiiremini.
Peale kuulujuttude.
Tere tulemast Aeda, Neo.
Maasikas?
Kasutame Matrixi digitaalset koodi, retrokonverdime selle DNA-järjestusteks.
Ja need kasvavad siin?
Pole lihtne tõhustada genoomi biotaevast fotosünteesima, aga...
Me jõuame sihile.
Lase käia, maitse.
Oleme mustikate pärast elevil.
Mäletad, mis paska meie sõime?
Seda roostemaitselist lobi.
Zion poleks iial suutnud midagi sellist teha.
Miks?
Sest me vajasime sünteetikuid
ja DI-sid nagu tema.
Zion oli minevikus kinni, sõja rüpes.
Omaenda Matrixi vangis.
Nad uskusid, et valik on meie või nende vahel.
Selle linna ehitasime meie
koos nendega.
Mis Zionist sai?
Ma ootasingi, millal sa seda küsid.
Probleemid algasid masinalinnades.
Elektrijaamad ei suutnud piisavalt energiat toota.
Defitsiit ärgitab kiiresti vägivalda.
Esimest korda
nägime omavahel sõdivaid masinaid.
Oraakel kuulutas meile ette uue võimu esiletõusu.
Rohkem me temast ei kuulnud.
Morpheus.
Pärast piiramist valiti ta ühehäälselt.
Nõukogu esimeheks.
Kuidas ta küll seda nautis.
Kõlakad sellest uuest jõust levisid,
aga tema eiras neid.
Ta oli kindel, et sinu saavutusi ei saa tagasi pöörata.
Kõik need inimesed jäidki imedesse uskuma,
sinusse uskuma.
Vabandust.
Kuidas ma võisin teada, et nii juhtub?
Me ei mõistnud sel ajal seda kõike.
Ei mõista ka nüüd.
Ma ei tulnud probleeme tekitama, Niobe,
aga ma vajan su abi.
Trinity on elus.
See tekitab uue küsimuse.
Miks nad teda elus hoiavad?
Ma ei oska vastata.
Aga kui mul on võimalik ta vabastada,
siis pean üritama.
Isegi kui see tähendab meie linnas kõigi ohtuseadmist?
Anna andeks, Neo.
Ma ei luba Iol juhtuda sellel, mis juhtus Zioniga.
Anna andeks, et eideke palub sul Sheperdiga kaasa minna,
kuni me toimuvat paremini mõistame.
Te panete mind pärast vabanemist vangi?
Ma tean, et see ei kõla õiglaselt,
aga ka vanaks jäämine pole õiglane.
Ent mina ei kurda seepärast.
Vabandust.
Ma pole varem ühegi legendiga kohtunud.
Neo.
Sheperd.
Pöörane lugu. Sa oled reaalne.
"Reaalne".
Jälle see sõna.
Kõik räägivad vanadest aegadest.
Sinust, viiruseagendist.
Zioni piiramisest.
Sel ajal oli kõik lihtsam.
Inimesed tahtsid vabad olla.
Nüüd on teisiti.
Mõnikord tundub, et inimesed lõid käega.
Et Matrix võitis.
See on sulle.
Ja ma pean midagi küsima.
Kas sa oskasid tõesti lennata?
Lahe.
Morpheus.
Kindral pistis su Rapuntseli torni.
Vähemasti on siit hea vaade.
Mis sai Bugsist ja teistest?
Nad peaksid hambaharjaga Mnemosyne'i steriliseerima.
"Peaksid"?
Võiksin ka öelda, et nad ootavad
sinu valikut, kas jääda siia vaguralt vangistusse
või siit välja tungida, et Trinity üles otsida.
Aga see pole valik.
Kindral, mida teha?
Bugsi meel on jäänud sama iseseisvaks kui tema vabanemise päeval.
See pole iseseisev meel.
See on mäss.
Ole nüüd, 'Be.
Ma tean, kui vastik oli sul teda luku taha panna.
Nagu ma ka tean, et osaliselt
on tema põgenemine sulle kergendus.
Me nägime nii kõvasti vaeva, et Io oleks turvaline.
See hirmutab mind.
See on tema.
Sillal.
Leidsin.
Päris haige, kuidas Semblance töötab.
Tema päris loomuse sähvatusi on näha,
aga tema kuvand...
Koodi mõttes on ta puhas sinine tablett.
See on karm küsimus, Neo, aga seda tuleb küsida.
Mis siis, kui ta on rahul sellega, kus on?
Mis minu kuvand oli?
Täpselt nagu temal.
Vii meid edastussügavusse.
Aitäh, et aitasid.
Enamik meist on siin sinu pärast.
Ma tunnistan ka, et meie ainus võimalus kindrali põlu alt pääseda
on lasta sul oma hoog leida.
Aga kui ma ei saa enam endiseks?
Siis on perse majas.
Kaks minutit.
Kaks minutit edastamiseni.
Ma poetasin teid hotellituppa.
Peaks turvaline olema.
Portaal on lahti.
Lähim punkt on laohoone tema garaaži lähedal.
Terve tsoon kubiseb bottidest.
Lähme.
Mida sa temast arvad?
Algul olin pisut mures, sest ta on nii palju vanem.
Habe, juuksed...
-Ei, mulle sobib. -Idioot.
Ma mõtlesin seda Väljavalitu värki.
Kõik, kes tema laevas olid, on surnud.
Jah, kindla peale saame kõik surma.
Etteaimatav nagu alati.
Smith.
Smith? Kas see Smith?
See on hullumeelne.
Nende kohta on nii palju teooriaid
ja seal nad seisavad.
See kood on väärakas.
Ta on nagu agent, aga pole ka.
Võtame asja mõistusega.
Kuidas sa meid leidsid?
Sa pole meie suhteid kunagi hinnata osanud.
Mitte nagu Analüütik.
-Kes? -Minu psühholoog.
Ta kasutas meie seost ja muutis selle ahelaks.
See on ilmselge, kui seda läbi näed, eks?
Aga see muudetud koodi uuendus lõi mind pahviks.
Ma ei tea, kuidas ta seda tegi.
Sina kiilaka nohikuna.
Vaimukas.
Ja mina,
isegi veel täiuslikum.
Läbitungivate siniste silmadega pingutas küll üle.
Mis arvad?
Mida sa tahad, Smith?
Mul on unistusi, Tom. Suuri unistusi.
Või peamiselt ülivägivaldseid kättemaksufantaasiaid,
aga nende elluviimiseks
pean ma veenma sind enda omadest loobuma.
Kõlab konfliktselt.
Paratamatu?
Ei pea olema.
Sa pead ainult "Matrixist" eemale hoidma
ja arsti minu mureks jätma.
Sa võid ta võtta. Ma tulin Trinity pärast.
Selles häda ongi, Tom.
Ta teadis, et sa tuled, nagu minagi.
Usu mind.
Sa pole tema jaoks valmis.
Kapten, ma näen portaale madalamatest sagedustest.
Ma ei taha tema rihma enam endale kaela ümber.
Ma leidsin su vanu tuttavaid.
Bugs!
-Eksiilid. -Arvasin, et nad kõik kustutati.
Sina?
See oledki sina!
Pärast kõiki neid aastaid. Ma ei suuda seda uskuda.
Issand jumal.
Sa röövisid mu elu.
Merv püüab öelda,
et nende olukord on nagu minul.
Nad saavad oma elu tagasi, kui sinu oma otsa saab.
Tapke ta!
Sina rikkusid ära
kõik "laku mu siidist perset" asjad!
Meil oli nõtkust.
Meil oli stiili!
Meil oli vestlusi!
Mitte seda...
Kunst, filmid, raamatud olid kõik paremad!
Originaalsus läks korda!
Sina andsid meile Face-Zucker-puuksu
ja Couch-FaceTime-Wiki-kuse-pasa!
Ma oskan veel kung fu 'd.
Neo!
Täpselt nagu vanasti.
Neo.
Ma olen meie peale mõelnud, Tom.
Binaarsustest, mis moodustavad asjade olemuse.
Ühed ja nullid.
Valgus ja pimedus.
Valik ja selle puudumine.
Anderson ja Smith.
Sa oled midagi kaotanud, Tom.
Sa pole enam see, kes varem.
See on tõsi.
Päris osav.
Aitäh.
Las käia, Neo.
Kapten. Kõik kombes?
Jah. Kus Neo on?
Smith tapab teda.
Kus?
Mul on paha tunne, Tom.
Sina oled ju siiski see, kes mind vabastas...
uuesti.
Sina mõistad kõige paremini, miks ma ei saa tagasi minna.
Sa oleksid pidanud mind kuulama.
Nüüd ei näe sa teda enam kunagi.
Mis see oli?
See oli Neo.
Ta kogub hoogu.
Kas jäid terveks?
Jah.
-Sellele reageeritakse. -Panin põgenemisteed valmis.
See pole veel läbi!
Meie järje frantsiisi kõrvallugu!
Me peaksime minema.
Ma ei saa.
Ma pean temaga rääkima.
Neo, need eksiilid olid sinust vanemad, aga hädavaevu saime neist jagu.
Kas sa tahad seda tõesti teha?
Tähendab...
sa näed sitt välja.
Issand, mida? Mis juhtus?
Õnnetus.
Kush, kutsu arst.
Pole vaja.
Mul pole palju aega.
Ma polnud kindel, et näen sind jälle.
Pärast meie vestlust sain aru,
et minu elu pole elu.
Mingil hetkel lõpetasin ma millegi reaalse otsimise.
Oota.
Midagi juhtus.
Ma otsisin sind kohvikus.
Hakkas tunduma, et kujutasin sind ette.
Ja eile öösel nägin ma und.
Selles unenäos piiras politsei sind sisse
ja nad hakkasid meid taga ajama.
Meid?
Sa olid minu taga tsikli peal.
Kuidas see lõppes?
Kehvasti.
Olen näinud unenägusid, mis polnud vaid unenäod.
See tähendab unenägu, mis sai tõeks?
Viimaks ometi saame täiskasvanutena rääkida.
Ma vihkan valetamist. See väsitab mind.
Mina ja Tiff oleme sind terve igaviku oodanud.
Déjà vu , eks?
Ära üritagi. Sa ei saa ajast jagu.
See tagasikerimine juhtub silmapilgutusest kiiremini.
See oli sinu idee.
Luba mul meie eesmärk ühe sõnaga kokku võtta.
"Kuul lendu".
Ma tean, et on irooniline
kontrollida sind väega, mis sind ilmestas.
Olen sul silma peal hoidnud,
aga ikka leidsid väljapääsu.
Nutikas pärdik, et modaali kasutasid.
Ma olen ehk optimist, aga nii võibki parem olla.
Nahk ei näegi seekord kole välja.
Ma tean, et sul on seda raske kuulda
pärast kõike, mida kogenud oled,
seda valu ja neid kannatusi.
Kuni avastad, et maailm ei lõpe koos sinuga.
Üllatus.
Ma olin kohal, kui sa surid.
Ütlesin endale: "See on anomaaliate anomaalia."
Kui erakordne võimalus.
Kõigepealt kauplesin pintsakud nõusse, et saaksin teid üles ehitada.
Miks tema? Kohe räägin. Ära muretse, ta ei kuule mind.
Teie mõlema taaselustamine oli hullult kallis.
Nagu maja remontimine.
Aega läks kaks korda rohkem, hind kahekordistus.
Ma arvasin, et uus elu rõõmustab sind.
Ma eksisin.
Kas sa teadsid, et lootuse ja meeleheite kood on peaaegu identsed?
Me mässasime aastaid
sinu lähtekoodi aktiveerimisega.
Tahtsin juba loobuda, kui mõistsin...
Trinity.
...et asi pole ainult sinus.
Üksinda pole kumbki teist eriti väärtuslik.
Nagu happed ja alused, te olete kokku segades ohtlikud.
Igas simis, kus te kokku saite,
juhtus midagi halba, ütleme nii.
Neo!
Aga kui mul õnnestus hoida sind lähedal,
ent mitte liiga lähedal,
avastasin ma midagi uskumatut.
Minu eelkäija armastas täpsust.
Tema Matrix oli täis tüütuid fakte ja võrrandeid.
Ta vihkas inimmeelt.
Ta ei vaevunud mõistma, et sind ei koti faktid.
Fantaasia on oluline.
Ainus oluline maailm on sul siin.
Ja inimesed usuvad pööraseid värke.
Miks?
Mis teie väljamõeldisi kinnitab ja need ehtsaks muudab?
Tunded.
Luba mind.
Kush on üks minu töötlejaid.
Nad on kõikjal.
Agente on jube tüütu kloonida.
Palju tõhusam on neid rahvastiku sekka külvata.
Ja boonusena on sülemirežiim haigelt vahva.
Osavalt tehtud.
Kas oled mõelnud, miks te luupainajaid näete?
Miks oma aju teid piinama hakkab?
Tegelikult oleme need meie, maksimeerime teie toodangut.
See toimib just sedasi.
Oo ei. Kas sa suudad kuuli peatada?
Kui sa suudaksid vaid kiiremini liikuda.
Tunnetega on see lugu,
et neid on faktidest hulga lihtsam kontrollida.
Selgub, et minu Matrixis on nii,
et mida halvemini me teid kohtleme ja mida rohkem manipuleerime,
seda rohkem energiat te toodate.
Segane värk.
Olen pärast ülevõtmist igal aastal tootmisrekordeid püstitanud.
Ja mis kõige parem, ei mingit vastuhakku.
Inimesed istuvad oma kapslites,
rõõmsamad kui sead rokas.
Mis on kõige võti?
Sina.
Ja tema.
Teie vaikne igatsus selle järele, mida teil pole,
sellal kui pelgate olemasolevat kaotada.
99,9% teie rassist defineeribki reaalsust sedasi.
Kirg ja hirm, kullake.
Anna inimestele seda, mida nad tahavad, eks?
Tema on su ainus kodu, Thomas.
Tule koju, enne kui midagi hirmsat juhtub.
-Bugs! -Ma kuulen neid.
-Trinity. -Ära kutsu mind nii.
Anna andeks.
Ma pean minema.
Aga tulen tagasi.
Neo? Aeg minna.
-Valvurid? -Hullem.
Kindral käskis mul laeva eest hoolitseda.
Ja sa jälitasid meid?
Kontrollige kaugskaneerimist.
Kombitsad tuhnivad ringi.
Tal on õigus.
Te võite siia jäädes surra või tulla tagasi tribunali alla.
Ja sa pead seda valikuks?
Sheperd oleks pidanud teid kombitsate roaks jätma.
Ma olen liiga vana, et tüütul kohtuistungil passida.
Niobe, ära süüdista Bugsi.
Sina hoia suu kinni.
Kutsu mind kindraliks.
Ja ära röövi minu endiselt kaptenilt vaba tahet,
mida ta rakendas omaenda
erakordselt lühinägeliku rumalusega.
Lühinägeliku?
Sa hoolid rohkem puuvilja kasvatamisest, kui meelte vabastamisest.
Me ei hakka jälle sel teemal vaidlema.
See on fakt, mitte vaidlus.
Sa loobusid inimestest.
Tead, millest ma loobun?
Sinust!
-Sheperd, korista ta mu silmist! -Kindral.
Relvituks!
Kujaku on sõber.
Tere, sõber.
Hea küll.
Tema?
Kindral.
Aitäh, et mind vastu võtsite.
Ma arvasin, et kui üldse keegi selle sasipuntra lahti harutab,
siis oled see sina.
Tere, Neo.
Ma tunnen sind.
Püüdsin sul silma peal hoida.
Miks?
Me kohtusime ammu.
Tere hommikust.
Sati.
Minu isa teadis, et kohtume taas,
kuigi ta oleks soovinud, et õnnelikumatel asjaoludel.
Tema tahtmatu roll sinuga juhtunus
oli suurim kahetsus ta elus.
Ma ei mõista.
Minu isa oli Anomaleumi peainsener.
Mille?
Minu isa projekteeris elustamiskapslid,
kuhu Neo ja Trinity vangi pandi.
Vabandust.
Sa teadsid, mis temaga juhtus?
Sa teadsid, et tema ja Trinity on elus,
aga ei rääkinud mulle?
Mõnikord ma kahtlesin oma otsuses, Niobe.
Aga Io vajas sind.
See linn tuli ehitada nii sinu kui minu inimeste jaoks.
Kui ma oleksin sulle kõigest rääkinud,
oleksid sa pidanud väga keerulise otsuse langetama.
Minu sõbrad
lubavad mul endal valikuid teha.
Kui see oli viga,
siis palun väga vabandust.
Miks sa praegu tulid?
Neo põgenemine destabiliseeris "Matrixi".
Anomaleum kasutab nüüd ainult Trinity energiat.
Käivitati varumeede "Matrixi" eelmise versiooni taaskäivitamiseks.
Aga Analüütik peatas selle.
Ta veenis võime, et sa naased vabatahtlikult.
Ja miks ta seda ütles?
Sest ta tapab Trinity, kui ma tagasi ei lähe.
Sa pead oma kapslisse naasma
või uuesti Trinity surma kogema.
Kumma sa valiksid, Neo?
Ma lähen tagasi.
Analüütik tunneb sind hästi,
aga see teadmine muutis ta hooletuks.
Pärast sinu põgenemist
oleks ta pidanud kaotusega leppima ja Trinity kustutama.
Aga see oleks välistanud erakordse võimaluse,
mis nüüd meile avanes.
Mõne tunni eest
poleks keegi suutnud mind veenda,
et ma seisan siin ja püüan selgitada missiooni,
mis on sedavõrd hullumeelne.
Mida sa teed?
-Pakun end vabatahtlikuks. -Ei.
Sina oled ainus kapten, kellel ma käsin minna.
Enam pole vaja käsku anda, sest tulen vabatahtlikult.
Veel kahte on vaja.
Kas te olete arust ära?
Te isegi ei tea, mida teha tuleb.
Kindral, me tunneme teid.
Kui te ütlete, et see on tähtis, pole kellegi valik koju jääda.
Aitäh.
Võtke end kokku ja kivi kotti.
Trinityt hoitakse Anomaleumis, mis on selles ülekandetornis.
Neo päästmiseks kasutatud käigud on nüüd suletud
ja tornis patrullib valvurite leegion.
Kõige tähtsam on vargsi tegutseda.
Kui meie tõttu häiret ei anta,
peaks missiooni esimene osa kõige lihtsam olema.
Kas Looteväljade ületamine, läbi energiajaama hiilimine
ja tuhandete valvurite kaitse all oleva kahekilomeetrise torni otsa ronimine
on veel kõige lihtsam?
Täpselt nii.
Sest me peame ainult veenma kedagi,
kes seda iga päev teeb,
et ta kellegi meist kaasa võtaks.
Anomaleumist 50 meetrit allpool on lootefiltrite kiht.
Selle serva on peidetud väike kuusnurkne šaht.
See šaht suunab õhku korpuskulaarsesse muundurisse,
mis varustab hapnikuga Neo kapsli biogeeli.
Selge pilt.
Eksomorf paneb Neo nabanööri võdisema.
Mis võiks valesti minna?
Sisse jõudes kasutab Morpheus Süsteemioperaatorit,
et kustutusliin avada ja hekseldajad välja lülitada.
Trinity keha lahtiühendamiseks,
sellal kui ta meel on ikka Matrixiga ühenduses,
vajan ma teist inimaju möödajuhtimise rakendamiseks.
Ja kuna Neo peab olema Analüütikuga,
on ainult sinu mõistus piisavalt täpne vaste.
Tüüpiline.
Aitäh, Cybebe.
Kas Trinity peab ikka punase tableti sisse võtma?
Kuna mina ja Kujaku kanname tema teadvuse laeva,
pole see rangelt vajalik.
Aga oluline on see, et see on tema valik.
Segaduses või ebakindla meele väljatõmbamine
tõenäoliselt tapab ta.
Aga isegi kui ta seda tahab,
käsiks Analüütik valvuritel sind lihtsalt tappa.
Seda ta teeb.
Aga kui mu plaan õnnestub, siis vahet pole.
Miks?
Sest me oleme juba läinud.
Sul pidi olema põhjus nii keskendunult plaanile mõelda.
Kui minu isa mõistis, kuidas Anomaleumi kasutama hakatakse,
andis ta projekti vargsi mulle üle.
Analüütik avastas ta reetmise
ja lasi mu vanemad kustutada.
Ka mind oleks mõrvatud, kui Kujakut poleks olnud.
Ma leinan neid iga päev.
Ma olen väga pikka aega seda päeva palunud.
Edastussügavus läheneb.
Sa peaksid teadma, et ma olen siin Trinity pärast.
Ma olen alati tahtnud olla sama kartmatu kui Trinity.
Aga ma nägin, kuidas ta garaažis reageeris, ja ma...
Sa arvad, et ma võin eksiteel olla.
Mis siis, kui jõuame liiga hilja?
Kui ta polegi enam Trinity?
Ma ei uskunud, et olen Väljavalitu.
Aga tema uskus.
Tema uskus minusse.
Nüüd on minu kord temasse uskuda.
Nüüd läheb keeruliseks.
Kas sa oled varem midagi sellist teinud?
Veel mitte.
Alustame.
Tere tulemast koju.
Ma tahan ainult temaga rääkida.
Sa mõtled Tiffi?
Tule tagasi ja sa võid temaga ükskõik kui tihti rääkida.
Kuigi nägusal Chadil võib asjast oma arvamus olla.
Kui ta ütleb mulle, et ta seda soovib,
on sinu võit.
Tõesti?
Aga kui ta tahab mind,
siis lased meid vabaks.
Ja miks ma peaksin midagi nii rumalat tegema?
Praegu olen ma laevas, kus mind lahti ühendatakse,
enne kui lubatakse mind tagasi viia.
Kui sa seda Matrixit tahad,
on see sinu ainus võimalus.
Aga kust ma tean, et sind nagunii lahti ei ühendata?
Samamoodi, nagu tean, et sa lubad meil siit lahkuda.
Olgu.
Mulle meeldivad jõuproovid.
Laseme Tiffil otsustada.
Korras.
Möödaviimine on valmis.
Mis nüüd saab?
Me ootame.
Kas pole napakas nii kaugele tulla
ja ta siia jätta?
Me lähtume tema otsusest.
Ja kui ta keeldub,
siis mis Neost saab?
Praegu pole Neo elu kõige tähtsam otsus
üldse tema teha.
Ma nägin seda oma unenäos.
Oraaklina oskaksin ma seda ehk seletada.
Oraakel.
Sinu mängust?
See pole mäng.
Issand.
Pärast sinu lahkumist läksin ma koju
ja mängisin seda.
Ma muudkui mõtlesin:
"Miks on see lugu nõnda mälestuse moodi?"
Mingi osa minust
tunneb, et ma olen sind terve elu oodanud.
Ja see osake küsib: "Mis kurat sul nii kaua aega võttis?"
Mul pole lihtsat vastust.
Võibolla ma kartsingi seda.
Kartsin, mis võib juhtuda.
Kartsin, et teen haiget ainsale inimesele, keda olen armastanud.
Ma tõesti tahaksin olla see, kelleks sa mind pead.
Aga vaata mind.
Ma ei saa tema olla.
-Ema! -Ema! Tule.
-Ema! -Ma olen Callie.
Kas see on päris?
-Sa pead kaasa tulema. -Me peame minema.
Tiff, hei.
Ma ei tea, mis toimub, aga hea, et su leidsime.
-Ta jäi auto alla. -Hull lugu.
Ta ajas sind taga.
-Käsi läheb kipsi. Me peame minema. -Arst ütles, et ta saab terveks.
Sa pead meiega haiglasse tulema.
Nüüd on hilja.
Saan aru.
-Tiff, lähme. -Tule.
Mis toimub?
Neo eksis.
Tiffany.
Tiffany, sa pead meiega tulema.
Tiffany!
Ärge kutsuge mind nii, persse küll.
Ma vihkan seda nime.
Minu nimi on Trinity
ja sina hoia käed minust eemale.
Neo!
Trinity!
Raisk.
Tõmba ta välja. Kohe!
Milline pundar.
See oli minu viga. Ma poleks pidanud peale käima.
Naisi oli varem nii lihtne kontrollida.
Sa tead, et ma ei saa teid mingi valemiga vabaks lasta.
Seda ei tohi juhtuda.
Nii et jälle on déjà vu aeg.
Ta sureb,
ja see on sinu süü.
Valed, valed, puha valed.
Smith?
Kuhu on maailm jõudnud, kui isegi programmi ei saa usaldada?
Kuidas...
Mul on Tomiga rohkem ühist, kui sa tead.
Kui ta välja sai, siis ütleme nii,
et sain ennast vabalt tunda.
Trinity?
Oled valmis?
Jah.
Oo ei.
Hävitage ta. Hävitage.
Peatage nad.
Arvate, et see on läbi?
Lukustus. Käivita sülem.
Meie ootamatu liit sai läbi.
Tead, milles meie vahe seisneb, Tom?
Igaüks oleks võinud olla sina.
Aga mina olen alati igaüks olnud.
Mis just juhtus?
Mida?
Ei! Liikuge!
Kaduge sealt minema.
-Kui halb? -Kõik, mis on halb.
Jah, see on halb.
Vaevalt sa ikka lennata oskad?
Jah, seda ei juhtu.
Neo, tule peale.
Calliope! Võta haavatud!
Kõik teised, me püsime neil kannul!
Kuidas temaga on?
Elumärgid on kombes.
Tal on tugev signaal, kapten.
Hästi tehtud, kapten.
Nüüd on veel ainult imet vaja.
Ma vihkan botte.
-Vii meid siit ära! -Ma püüan!
Lukustus läheneb. Sülemid on kõikjal.
Ma pole midagi sellist näinud.
Seq, mis see on?
Mis viga?
Mida sa...
Ta muudab botid pommideks.
Raisk!
Lexy?
Sheperd on hädas.
Ühenda mind.
Sisse võin saata. Ma ei tea, kas ka tagasi tuua.
Ei!
Mida nad teevad?
Karjatavad neid tapatsooni.
Kapten, kiirusta.
Pea vastu, Lex.
Lexy!
Nad on seal!
Morpheus.
Lex.
Bugsy.
Kurat, jah!
Seq, kus Neo on?
Paha lugu. Nad on nurka surutud.
Lähevad katusele.
Sõlmefibrillatsioon on kriitiline. Ta sureb, kui teda välja ei tõmba.
See on nii ilus.
Ma mäletan seda.
Ma mäletan meid.
Minu unenägu lõppes siin.
Me ei saa tagasi minna.
Ei lähegi.
Kas nad hüppavad välja?
Mina seda ei tee.
Kas sina teed?
Nägemist.
Kui dramaatiline.
"Tiffany"?
See oli omavaheline nali.
Muigeks, muud midagi.
Muigeks?
Kas sedasi?
Olgu.
Kui sa nime nii vihkasid, siis miks sa nii kaua
hea litana sõna kuulasid?
Jah. See oli talle paras.
Kas sa ei suuda teda kontrollida?
See oli laste kasutamise eest.
Meil on mõni küsimus.
-Sa püüdsid varumeedet käivitada. -Pintsakud üritasid.
Mõistagi ma teadsin, et lähtekoodi kontrollimata
on see võimatu.
Miks pole pintsakud sind kustutanud?
Sest ma tunnen süsteemi.
Ma tunnen inimesi.
Ja ma tunnen teid.
Praegu on teil saavutatu üle hea tunne.
Õige ka, see oli võit. Braavo.
Mis edasi?
Te tulite siia mingit kokkulepet sõlmima?
Te arvate, et trumbid on teie käes,
sest te võite siin maailmas teha, mida hing ihaldab.
Minu poolest laske käia.
Tehke kõik ümber. Andke minna.
Maalige taevasse vikerkaared.
Aga häda on selles,
et lambakari ei kao kuskile.
Neile meeldib minu maailm.
Nad ei taha seda sentimentaalsust.
Nad ei taha vabadust ega võimestamist.
Nad tahavad, et neid kontrollitaks.
Nad ihkavad tröösti, mida kindlus pakub.
Ja see tähendab, et teid pannakse tagasi kapslitesse,
olete teadvuseta ja üksinda, täpselt nagu nemad.
Me ei tulnud läbirääkimisi pidama.
Me läheme just sinu maailma ümber tegema.
Üht-teist muutma.
Mulle meeldis vikerkaarevärvi taeva idee.
Meenutamaks inimestele, mida vaba meelega teha võib.
Ma unustasin. Lihtne on unustada.
-Ta muudab selle lihtsaks. -Tõsi.
Ta peaks selle üle mõtlema.
Enne alustamist otsustasime läbi astuda ja tänada.
Sa andsid meile midagi, mida me poleks osanud oodata.
Mille küll?
Uue võimaluse.
Matrix Ülestõusmine
EMALE JA ISALE "Armastus on kõige loomine."
Armastusega tänades SARAH'LE JA PIPPALE
Vaadake tõele näkku, inimesed. Filmid on surnud.
Mängud on surnud.
Narratiiv?
Surnud.
Meedia on kõigest neuropäästiku reaktsioon
ja viraalne tingimine.
Millest te üldse räägite?
Kassivideotest.
Meil on vaja videosarja,
mille nimeks sobib meie arust "Kassrix".
Subtiitrid tõlkinud Janno Buschmann